শিক্ষার এই আধুনিকীকরণ শুরু হয়েছে অনেক আগে থেকেই। কিন্তু সত্যি বলতে কি কম্পিউটার এসে যে বিপ্লব শুরু করেছিল সেই বিপ্লবের সঠিক চিত্রটা বোঝা গিয়েছে বিশ্বব্যাপী ইন্টারনেটের ছড়িয়ে পরার পর। আজকের এই ই-লার্নিং ব্যবস্থা পুরোটাই দাঁড়িয়ে আছে ইন্টারনেটের উপর ভিত্তি করে। শুধু কি তাই, এখনকার দিনে আর কম্পিউটার লাগছে না যদি হাতে একটা স্মার্ট-ফোন থাকে ইন্টারনেট কানেকশন সহ। প্রযুক্তির এই যুগে শিক্ষা গ্রহণের পাশাপাশি শিক্ষা প্রদানটাও তুলনামূলক অনেক সহজ কাজ হয়ে দাঁড়িয়েছে। শুধু ইউটিউবেই যে কত হাজার হাজার বিষয় শেখার ইন্টার-একটিভ ভিডিও আছে তা বলে শেষ করা যাবে না। আর নতুন কোর্স বা নতুন ভিডিওর খবর জানাতে সোশ্যাল মিডিয়া, ইনস্ট্যান্ট মেসেঞ্জার – গুলো তো আছেই। কাজেই পিছিয়ে পরার প্রশ্নই ওঠে না।